Suomen Liikematkayhdistys ry FBTA

FBTA-webinaari: Lentomatkustus koronarajoitusten purkautuessa
2020-05-28 14:00 - 15:00 (Europe/Helsinki) | Webinaari
Miten koronapandemian aiheuttamien matkustusrajoitusten asteittainen purkaminen vaikuttaa Suomen lentokenttien toimintaan? Onko luvassa uudenlaisia turvamääräyksiä tai -ohjeita matkustajille? Minkälaisella aikataululla kansainvälisten lentoreittien palautuminen on odotettavissa? Mitä muuta yrityksen on hyvä huomioida matkustusohjeen päivittämiseksi koronanjälkeiseen aikaan?
Muun muassa näihin kysymyksiin etsitään vastauksia FBTA-webinaarissa torstaina 28.5. klo 14 – 15.
Finavian johtaja Katja Siberg (markkinointi, viestintä ja asiakaskokemus) ja Finnairin johtaja Sari Fairchild (Sales Finland and Global Strategic Accounts) käyvät puheenvuoroissaan läpi suunnitelmia tämänhetkisen tiedon valossa. Webinaarin loppuun jätetään aikaa keskustelulle, kysymyksille ja vastauksille.
Webinaari on maksuton ja vain FBTA-jäsenyrityksille.
Ilmoittautumiset webinaariin perjantaihin 22.5. mennessä. Ilmoittautuneille lähetetään MS Teams -liittymislinkki paria päivää ennen webinaaria, ilmoittautumisajan umpeuduttua.
Tervetuloa!
Sari Viljamaa
toiminnanjohtaja, FBTA
